Cuneiform Tablet ICK 1 192
Cuneiform tablet, dated to the Old Assyrian Period (ca. 1950-1850 BC).
Genre: letter
Transliteration:
a-na a-šur-i-mì-tí šu-IŠTAR bu-bu-ra-nim ù en-na-nim qí-bi₄-ma um-ma im-dí-DINGIR-ma 20 ma-na KÙ.BABBAR ṣa-ru-pu-um ni-is-ḫa-sú DIRI ša-du-a-sú ša-bu ku-nu-ki-a pu-šu-ke-en₆ na-áš-a-ku-nu-tí a-šu-mì ší-im É-té-e KÙ.BABBAR ša iš-tí a-wi-la-tim a ṣí-ib-tim ta-al-qé-a-ni-ni KÙ.BABBAR a-wi-lá-tim šu-uq-la-ma ù ṭup-pá-am ša ku-nu-ki-ku-nu li-qé-a a-ma-tù-kà ša-ḫi-ta-ší-na-ma KÙ.BABBAR 1 GÍN ṣí-ib-tám mì-ma i-ṣé-ri-a lá i-lá-qé-a ki-ma ṣí-ib-tí-ší-na TÚG.ḪI.A lu-šé-bi₄-lu-nim-ma KÙ.BABBAR 1 GÍN ra-mì-ni lá-ak-bu-ús-ma lu-da-mì-iq-ší-na-tí ù TÚG.ḪI.A ša ku-tal-lá-num na-áš-ú-ni e-ra-ba-ma KÙ.BABBAR 1 GÍN ra-mì-ni a-kà-ba-as-ma ki-ma ṣí-ib-tí-ší-na lu-da-mì-iq-ší-na-tí ṣí-ib-tám i-ṣé-ri-a mì-ma lá i-lá-qé-a-ma li-bi₄-i la i-ma-ra-aṣ <big_gap>